section_heading: Životopis
paragraph_text: Rođen je 26. studenoga 1927. u Vrbniku, gdje je pohađao osnovnu školu, a gimnaziju u Krku, Rijeci, Vidmu/Udine i Pazinu gdje je 1948. položio ispit zrelosti na Klasičnoj gimnaziji Biskupskog sjemeništa. Teologiju završava na Katoličkome bogoslovnom fakultetu u Zagrebu. Za svećenika je zaređen na blagdan sv. Petra i Pavla 29. lipnja 1954. godine. Mladu misu slavi 4. srpnja 1954. u Svetištu Majke Božje trsatske na Trsatu.